text: Dirilis Ertugrul Ghazi Review In Hindi - Islamic history - Story written on islam ( Turkish ) - Support Mera
  Dirilis Ertugrul Ghazi Ek aisi web series jisme Islam ke bare me bataya gaya hai, Jo 13th century me Turkish history ke sath Judi hui hai, ek bar dekhna start karoge to nind, pyaas, bhook sab Kuch bhool jaaoge, aayiye aapki mulakat karvata hu iss web series se jo Puri Hindi me hai – let’s start articles
  Dirilis Ertugrul Ghazi Review In Hindi
  Dosto agar aap Web Series ke duniya ke mashhoor khiladiyo me se ek hai, to fir Aapne game of thrones Ka naam to zarur suna hoga, Jo shayad cinema ki history me sabse unche paidaan par Aata hai, aur logo ke bich me ye sirf show nahi hai balki emotion ban chuka hai, lekin Kabhi Aapne socha koi dusra aisa show ban Sakta hai kya, Jo game of thrones ke bagal me khada ho sake, Aur web series ki duniya me iski baadshahat ko challenge de sake, agar nahi socha hai to Soch lijiye
  Dosto hazir Aapke liye ek special article lekar, jisme ek masterpiece shows se aapko mulakat karvane wala hu, jisme khoon kharaba, maar kaat, pyar mahobbat, Jung, ibadat, sab kuch dekhne ko milega, aur sabse kamaal ki baat show ko dekhne ke liye ek bhi paisa kharch nahi Karna padega,
  Show Ka naam hai “Ertugrul Ghazi” Jo originally ek Turkish show hai lekin aap isko Urdu Dubbing me bhi dekh sakte ho, dosto ghabrana mat Urdu kaafi beautiful language hai aur usko samjhne me koi bhi problem nahi hogi iss baat ki guarantee Mai aapko Deta hu, haa bas Hindi me thoda majboot Hona chahiye,
  Sabse pahele sabse zaruri baat show ke total 5 season hai release ho Chuke hai, aapko shuruwat Karni hai 1st season se jisme total 26 episode hai Jo 40-45 minutes lambe hai,
  Turkish web series in Hindi
  Iss Baar kahani 13th century me Turkish history ke sath Judi hui hai, Jo ertugrul ghazi naam ke ek khaas insaan ki life ko focus me daalti hai, jinke sath Jude hue mashhoor kisse sun Kar aapke hosh udh sakte hai, ye rishte me Usman Ghazi ke father lagte hai, jinko history ke sabse top rulers me gina jata hai, inhone ottoman empire ki niv rakhi thi jisne aage chalkar puri duniya me almost 600 years tak raaj Kiya tha,
  Ab kaam itna bada hai to fir usko pura Karne me thoda khoon kharaba to Karna padta hai, ussi back story ko khulkar hamare samne rakhne ki koshish ki gayi hai, pure pange ki shuruwat Hoti hai jab ertugrul ek majboor lachar pariwar ko Kuch khatarnak logo ke changul se bacha Kar Apne sath chalne wale group me shaamil Kar Lete hai, dikkat sirf ek hai iss pariwar ki real identity ke bare me koi nahi jaanta jiski wajah se aage chalkar ertugrul aur unke group ko Kuch aise incident Ka saamna Karna padta hai,
  Ertugrul Ghazi watch now
  Jo Puri Turkish history ko hila Kar rakh Deta hai, ek khatarnak Jung ladi jaati hai jiske takwaar ki maar ke sath-sath dimaag ki shaatir soch Ka bhi istemal Kiya jata hai, politics ke gande khel ki bhi shuruwat ho jati hai, jisme pyar, dhoka, aur laalach ke alag-alag rang dekhne ko milte hai, ek ladhai Jung ke maidan me hai to dusri ertugrul ke dimaag me bhi chalti hai, Kuch mutthi bhar logo ke liye pure group ki Jaan ko daav par lagane se unke Apne log hi dhire-dhire unke khilaaf hone lagte hai, jiski wajah se dushman kaafi bhari padne lagta hai,
  Fir wahi Zindagi maut wala khel dekhne ko milta hai, Jo aapko game of thrones ki Yaad dila Sakta hai, power Ka aisa laalach jisme Kuch Apne log hi gaddar ban Kar dushman se mil jate hai, jinko pahechan ne me choti se chuk bhi hazar logo ki Jaan ko daav par laga Sakti hai, ab kaise ertugrul ghazi Apne andar aur baher wale dushman se muqaabla karte hai, aur Apne logo ki Jaan ki hifazat karte hai,
  Kya ek chota sa faisla inki Zindagi par full stop laga dega ya fir hamesha ke liye history me inka naam Amar Kar dega, Uske around iss show ko likha gaya hai, Dekho Mai aapko pahele hi warning deta hu agar ek bhi episode Aapne Pura Dekh liya to nind, bhook, pyaas, sab Kuch bhool jaaoge aur pure din sirf iss show ko khatam Karne ke bare me sochte rahoge,
  Sabse badi khasiyat chupi hui hai Isme daali gayi khatarnak battle me Jo dekhne me kaafi realistic lagti hai, aur zabardast khoon kharabe ki guarantee bhi deti hai, haa violence thoda jyada hai to kamzor Dil wale duri Bana Kar Rakhe to bahetar Hoga, ek khasiyat ye bhi hai ki show me female actress ko sirf show piece Bana Kar nahi rakha gaya hai, thik game of thrones ki tarah hi unke characters ke Pas Puri kahani ko palatne ki taakat hai, Aur bade bade twist wagera bhi inke sath hi Jude hue hai,
  Web Series in Hindi 2020
  Ab sabse zaruri sawal iss show ko dekhna Kaha par hai, to jyada mahenat Karne ki zarurat bilkul nahi hai, pure paanch ke paanch season aapko YouTube par ekdam free me mil jayenge, 1st season ke pahele episode Ka link Maine aapko watch now button par de Diya hai, aap watch now par click Karke 1sts season Ka episode Dekh sakte hai, Uske bad pure show ko niptaa na aapki zimmedari hai,
  Baaki article me Kuch pasand aya ho ya fir koi shikayat ya suggestion dena ho to aap hame comment Kar sakte hai
  I hop aapko yah article Pasand aya Hoga agar ha to iss post ko Apne freinds ke sath aur social media par share kare, Thank You – Take Care Bye Bye